Diari Oficial de la Generalitat Valenciana


Sumari del DOGV 9773, del 24-01-2024 (2023/13823)

RESOLUCIÓ de 29 de desembre de 2023, de la Direcció General de Treball, Cooperativisme i Seguretat Laboral, per la qual s'efectua la convocatòria anticipada de les ajudes destinades a l'establiment d'incentius a la reducció de la jornada laboral a quatre dies o trenta-dues hores setmanals i a la millora de la productivitat en les empreses amb centres de treball situats a la Comunitat Valenciana que van obtindre l'any 2022 resolució favorable al projecte presentat en la convocatòria de 2022.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9773

Data del DOGV
:   24-01-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/13309


Data del document
:   29-12-2023

Organisme emissor
:   Conselleria d'Educació, Universitats i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació

RESOLUCIÓ de 29 de desembre de 2023, de la Direcció General de Treball, Cooperativisme i Seguretat Laboral, per la qual s'efectua la convocatòria anticipada de les ajudes destinades a l'establiment d'incentius a la reducció de la jornada laboral a quatre dies o trenta-dues hores setmanals i a la millora de la productivitat en les empreses amb centres de treball situats a la Comunitat Valenciana que van obtindre l'any 2022 resolució favorable al projecte presentat en la convocatòria de 2022. [2023/13931]  
La Llei 38/2003, de 17 de novembre, general de subvencions (d'ara en avant, LGS), establix, en el seu article 23, que el procediment per a la concessió de subvencions s'iniciarà sempre d'ofici, mitjançant convocatòria aprovada per l'òrgan competent.  
L'Ordre 7/2022, de 16 de juny, de la Conselleria d'Economia Sostenible, Sectors Productius, Comerç i Treball, aprova les bases reguladores del programa d'ajudes per a l'establiment d'incentius a la reducció de la jornada laboral a quatre dies o trenta-dues hores setmanals i a la millora de la productivitat en les empreses valencianes (DOGV 9372, 30.06.2022), d'ara en avant, les bases reguladores. En la seua base 21.2 es delega expressament en la persona titular de la direcció general competent en matèria de treball la convocatòria anual de les subvencions que recull l'ordre.  
Mitjançant la present resolució es convoquen, per a l'exercici 2024, les ajudes destinades a l'establiment d'incentius a la reducció de la jornada laboral a quatre dies o trenta-dues hores setmanals i a la millora de la productivitat en les empreses valencianes, que van obtindre l'any 2022 resolució favorable al projecte presentat en la convocatòria de 2022 que es corresponen amb el segon any d'aplicació dels projectes subvencionables en els termes que establix la base 2.2 i la base 6.1.b) de les bases reguladores esmentades.  
Els projectes que es troben en el segon any de compromís empresarial de reducció de la jornada laboral ordinària perquè van obtindre, l'any 2022, resolució favorable al projecte presentat en la convocatòria de 2022, sense que incloguen noves persones treballadores al pla, seran objecte d'una convocatòria específica abans de finalitzar l'any 2023, de conformitat amb el que disposa la base 8.3, que establix que quan una empresa concórrega en segon o tercer any a la convocatòria anual d'ajudes recollida en la present ordre, no podrà ser objecte d'una nova resolució de concessió fins que no haja finalitzat el procés de justificació de les ajudes obtingudes en l'exercici anterior.  
  
La present convocatòria queda sotmesa, a més, en el que siga procedent, a l'LGS, al Reial decret 887/2006, de 21 de juliol, pel qual s'aprova el seu reglament (d'ara en avant, RLGS), i a la normativa autonòmica que establixen els articles 159 i següents de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (d'ara en avant, LHPS).  
  
El Projecte de llei de pressupostos de la Generalitat per a l'exercici 2024 inclou, dins de l'annex de transferències i subvencions corresponent al programa pressupostari 315A00 «Condicions de treball i administració de les relacions laborals», la previsió de la línia de subvenció S0169 denominada «Programa d'incentius per al desenvolupament d'una nova cultura del temps de treball» en el capítol IV del pressupost.  
Els articles 40 i 41 de l'LHPS, modificada pel Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la covid-19, establixen que podran tramitar-se anticipadament els expedients de despesa per subvencions a càrrec dels capítols IV i VII, sempre que hi haja una previsió reiterada en exercicis anteriors, associada al programa pressupostari, de crèdit adequat i suficient per a la cobertura pressupostària de la despesa de què es tracte en els pressupostos de la Generalitat, o bé hi haja crèdit adequat i suficient en el projecte de la llei de pressupostos per al pròxim exercici, en cas que haja sigut presentat per a la seua aprovació per les Corts.  
  
De conformitat amb el que preveu l'article 167 de la referida LHPS i l'article 56 de l'RLGS, en la tramitació anticipada d'atorgament de subvencions, podrà arribar-se al moment procedimental immediatament anterior al de la resolució de concessió, i haurà de constar en tots els tràmits que tal atorgament estarà condicionat a l'existència en els pressupostos de l'exercici econòmic següent de crèdit adequat i suficient per a això.  
Així mateix, en l'expedient de despesa, s'haurà d'incloure una clàusula suspensiva amb la indicació del fet que la seua resolució queda condicionada en l'efectiva existència de crèdit adequat i suficient una vegada s'aprove el pressupost de la Generalitat corresponent a l'exercici en el qual s'haja de fer la despesa.  
Per l'anterior i de conformitat amb el que establix l'article 160.4 de l'LHPS, en relació amb l'article 8 del Decret 10/2023, de 19 de juliol, del president de la Generalitat, pel qual es determinen el nombre i la denominació de les conselleries, i les seues atribucions, l'article 91 del Decret 112/2023, de 25 de juliol, del Consell, pel qual s'establix l'estructura orgànica bàsica de la Presidència i de les conselleries de la Generalitat, el Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació, i les bases reguladores d'estes subvencions, resolc:  
  
  
Primer. Objecte i àmbit de la convocatòria  
L'objecte de la present resolució és convocar en l'exercici 2024, en règim de concurrència competitiva, subvencions destinades a l'increment de la productivitat en les empreses i a pal·liar els costos de les empreses ocasionats a conseqüència de l'adopció de mesures de racionalització de la jornada laboral, entenent esta racionalització en els termes que recull la base 5 de les bases reguladores.  
  
  
Segon. Finançament  
Les ajudes que es convoquen per a l'exercici 2024 per la present resolució es finançaran amb càrrec a l'aplicació pressupostària E00310328.315A00.4, línia de subvenció S0169, dels pressupostos de la Generalitat per a l'exercici 2024, fins a un import global màxim estimat de 16.476,60 euros, procedents de fons propis de la Generalitat.  
  
De conformitat amb el que disposa l'article 41.4 de l'LHPS, la present resolució queda condicionada a l'efectiva existència de crèdit adequat i suficient una vegada aprovat el pressupost de la Generalitat per a l'exercici 2024.  
  
Tercer. Empreses beneficiàries  
Les empreses privades, siga quina siga la seua forma jurídica, que tinguen situat a la Comunitat Valenciana el centre o els centres de treball pels quals opten a les ajudes regulades en la present convocatòria, i que els seus projectes es troben en el segon any de compromís empresarial de reducció de la jornada laboral ordinària perquè van obtindre, l'any 2022, resolució favorable al projecte presentat en la convocatòria de 2022.  
Queden expressament excloses les empreses a les quals es referix la base 3.2 de les bases reguladores.  
  
Quart. Obligacions de les empreses beneficiàries  
Sense perjudici de les obligacions generals que establix l'article 14 de l'LGS, amb caràcter específic seran obligacions de les empreses beneficiàries les que preveuen les bases reguladores i, especialment, les que disposa la base 16 de les bases reguladores.  
  
Cinqué. Projectes subvencionables  
Els projectes que es troben en el segon any de compromís empresarial de reducció de la jornada laboral ordinària perquè van obtindre, l'any 2022, resolució favorable al projecte presentat en la convocatòria de 2022, de conformitat amb el que disposa la base 8.3, que establix que quan una empresa concórrega en segon o tercer any a la convocatòria anual d'ajudes recollida en la present ordre, no podrà ser objecte d'una nova resolució de concessió fins que no haja finalitzat el procés de justificació de les ajudes obtingudes en l'exercici anterior.  
  
Sisé. Quantia de la subvenció  
De conformitat amb el que establix la base 6.1.b de les bases reguladores, atés que les empreses que resulten beneficiàries de la subvenció ho seran pel segon any d'aplicació del Pla de reducció de la jornada laboral i millora de la productivitat, els imports de les ajudes seran de 2.746,10 euros per cada persona treballadora amb contracte indefinit a temps complet que, incorporada al pla, mantinga la seua jornada reduïda.  
  
Seté. Presentació de sol·licituds  
1. Les empreses hauran de presentar una única sol·licitud de subvenció, segons model normalitzat en formulari web disponible en el tràmit telemàtic dissenyat per a estes ajudes. L'accés directe a este tràmit estarà disponible en l'enllaç següent:  
https://www.gva.es/va/inicio/procedimientos'id\_proc=22159  
Tant el formulari web de sol·licitud del tràmit telemàtic com la resta dels documents que cal annexar a este tràmit per a l'obtenció de les ajudes regulades en la present convocatòria s'han de presentar exclusivament de manera telemàtica i signar-se electrònicament.  
Per a això, la persona que presente la sol·licitud haurà de disposar d'un sistema de signatura electrònica reconeguda o qualificada i avançada basat en certificats electrònics reconeguts o qualificats de signatura electrònica expedits per prestadors inclosos en la Llista de confiança de prestadors de serveis de certificació. Entre estos sistemes, s'admeten:  
  
- El DNIe (DNI electrònic), els certificats emesos per l'FNMT (Fàbrica Nacional de Moneda i Timbre) i els certificats de persona jurídica, persona empleada pública o persona física emesos per l'ACCV (Autoritat de Certificació C. Valenciana).  
- El sistema clave-signatura de l'Estat, únicament per a les persones físiques (per tant, queden excloses les persones jurídiques: empreses, ajuntaments, entitats).  
- I, en general, tots els acceptats per la njgevcgmqd @nlyoj.  
Per a fer tràmits per via telemàtica davant de l'Administració de la Generalitat Valenciana actuant en representació d'una altra persona (física o jurídica), sense utilitzar un certificat electrònic de representant, la persona representada ha d'inscriure prèviament eixa representació en el Registre de representants de l'ACCV, o bé en el Registre electrònic d'apoderaments de l'Administració general de l'ESTAT, la informació del qual està disponible en:  
https://www.gva.es/va/inicio/procedimientos'id\_proc=G17168  
https://www.accv.es/vl/servicios/ciudadanos-y-autonomos/registro-de-representantes/  
https://sede.administracion.gob.es/PAG\_Sede/ServiciosElectronicos/RegistroElectronicoDeApoderamientos.html#2  
2. Les instruccions sobre tramitació telemàtica de les ajudes les trobaran en:  
https://cindi.gva.es/va/tramitacion-telematica  
Les incidències de tramitació electrònica relacionades amb qüestions tecnicoinformàtiques s'atendran mitjançant l'adreça de correu electrònic següent: generalitat\_en\_pxl@mgh.tg  
Els dubtes relacionats amb el contingut d'esta convocatòria seran atesos, exclusivament, mitjançant l'adreça de correu electrònic següent: oolyydaznld@jtl.rd  
No es tindran en consideració les sol·licituds i la documentació que no s'hagen presentat de manera telemàtica.  
3. De conformitat amb la base 8.2 de les bases reguladores, la presentació de la sol·licitud implica el coneixement i l'acceptació d'estes.  
4. Quan la sol·licitud no reunisca els requisits exigits, o no s'acompanye la documentació necessària, d'acord amb el que disposa l'article 68.1 de la Llei 39/2015, d'1 d'octubre, del procediment administratiu comú de les administracions públiques (d'ara en avant, LPACAP), es requerirà a l'entitat interessada perquè, en el termini de 10 dies hàbils esmene la falta o acompanye els documents preceptius, amb la indicació que, si així no ho fa, es considerarà que ha desistit de la seua petició, prèvia resolució, que haurà de ser dictada en els termes que preveu l'article 21 de la mateixa LPACAP.  
5. L'esmena o aportació de documentació a iniciativa de la persona sol·licitant haurà de realitzar-se utilitzant el tràmit de la Guia PROP denominat «Ajudes a empreses privades destinades a la reducció de la jornada laboral i a l'increment de la productivitat en centres de treball de la Comunitat Valenciana, per a l'exercici 2024», en l'apartat «Esmena/Aportació», l'enllaç del qual és el següent:  
https://www.gva.es/va/inicio/procedimientos'id\_proc=g15450.  
  
Huité. Documentació que s'ha d'adjuntar a la sol·licitud  
1. Les sol·licituds hauran de reunir els requisits exigits amb caràcter general en l'LPACAP i l'LGS, i anar acompanyades de la següent documentació, que s'annexarà en el tràmit telemàtic:  
a) Annex I, denominat ANEXJOLA - Annex a la sol·licitud de subvenció: Declaracions responsables (TRJOLA), segons model normalitzat disponible en el tràmit telemàtic, que inclourà:  
- Els compromisos empresarials detallats en els punts 1, 2 i 3 de la base 5 de les bases reguladores d'estes ajudes, en matèria de reducció de la jornada laboral ordinària a temps complet aplicable al centre de treball respecte al qual se sol·licita l'ajuda.  
- El compromís empresarial de col·laboració amb la conselleria convocant en l'avaluació i el seguiment del programa presentat, previst en el punt 6 de l'esmentada base 5 de les bases reguladores. Per a este últim objecte, l'empresa autoritza la cessió de dades i estadístiques anonimitzades a l'efecte exclusiu de l'estudi científic dels resultats del programa per part d'universitats i centres d'investigació.  
b) Pla de reducció de la jornada laboral i millora de la productivitat del centre o els centres de treball pels quals s'opte a les presents ajudes, que haurà d'estar integrat pel contingut mínim assenyalat en la base 5.4 de les bases reguladores. A més, d'acord amb el que establix la base esmentada, el pla haurà d'incorporar:  
b.1. Mesures organitzatives o formatives que es prevegen implementar per a optimitzar el temps de treball.  
b.2. Indicadors que l'empresa implantarà per a avaluar de manera periòdica l'evolució de la productivitat en la companyia.  
b.3. Ha d'incorporar el contingut mínim següent:  
- Memòria justificativa de la implantació del pla i la seua repercussió d'impacte sobre les persones treballadores i la productivitat de l'empresa.  
- Descripció del sistema de registre de la jornada laboral implantat en l'empresa.  
- Determinació, si és el cas, de la distribució irregular de la jornada.  
  
- Programació de la formació dirigida a les persones treballadores durant l'any natural.  
- Mesures adoptades per a garantir la desconnexió digital.  
- Paràmetres i indicadors utilitzats per l'empresa per al mesurament de la productivitat en esta, així com el seu sistema d'avaluació periòdica.  
- Sistema de seguiment del programa de reducció de jornada i millora de la productivitat implantat per l'empresa.  
c) Acord amb la representació legal dels treballadors o, si és el cas, amb les organitzacions sindicals més representatives o representatives del sector, en els termes que establix la base 5.5 de les bases reguladores.  
d) Dades de domiciliació bancària que, en tot cas, han d'indicar-se en l'apartat «dades bancàries» del formulari web de sol·licitud general de subvenció del tràmit telemàtic.  
- I, a més, ha de realitzar-se el tràmit telemàtic denominat «Procediment per a tramitar les altes, modificacions i baixes de les domiciliacions bancàries (Domiciliació bancària). Tràmit automatitzat», en el cas que no s'hagen presentat les dades de domiciliació bancària amb anterioritat davant de la Generalitat Valenciana o si amb posterioritat eixes dades han experimentat qualsevol variació. El tràmit mencionat està disponible en l'enllaç següent:   
https://www.gva.es/va/inicio/procedimientos'id\_proc=g22648  
e) Si en el formulari web de sol·licitud de subvenció no s'autoritza la conselleria competent en matèria de treball perquè obtinga de manera directa, a través de certificats telemàtics, l'acreditació del compliment de les seues obligacions tributàries (Estat i Generalitat Valenciana), o s'oposa a eixa obtenció respecte al compliment de les seues obligacions davant de la Seguretat Social, han de presentar-se llavors les certificacions següents:  
- De l'Agència Estatal d'Administració Tributària (AEAT), el certificat que acredite que l'empresa sol·licitant es troba al corrent de les seues obligacions tributàries.  
- De l'Agència Tributària Valenciana (ATV), el certificat que acredite que l'empresa sol·licitant no té deutes de naturalesa tributària amb la Generalitat.  
- De la Tresoreria General de la Seguretat Social (TGSS), el certificat acreditatiu del fet que l'empresa sol·licitant es troba al corrent en el compliment de les seues obligacions amb la Seguretat Social.  
Estos documents han de tindre una vigència de, com a mínim, cinc mesos comptats a partir de la data de presentació de la sol·licitud.  
f) Declaració responsable d'estar al corrent de les seues obligacions per reintegrament de subvencions. (Esta declaració està inclosa en un dels apartats de l'annex I que haurà d'acompanyar la sol·licitud).  
g) Declaració responsable que acredite que l'empresa sol·licitant no està incursa en les prohibicions per a obtindre la condició de persona beneficiària que establix l'article 13 de la Llei 38/2003, de 17 de novembre, general de subvencions, complix amb els requisits exigits en la normativa reguladora, disposa de la documentació que així ho acredita i es compromet a mantindre el seu compliment fins a la finalització del procediment. (Esta declaració està inclosa en un dels apartats de l'annex I i haurà d'acompanyar la sol·licitud).  
h) Declaració responsable de no haver rebut ni sol·licitat altres subvencions, ajudes, ingressos o recursos per a la mateixa finalitat que tenen estes ajudes, atés que, d'acord amb la base 20 de les bases reguladores, amb independència de la seua subjecció al Reglament (UE) 1408/2013, de la Comissió, o al Reglament (UE) 1407/2013, de la Comissió, són incompatibles amb qualsevol altra ajuda per al mateix fet subvencionable. (Esta declaració està inclosa en un dels apartats del formulari web de sol·licitud de subvenció).  
i) Si és el cas, declaració responsable de les ajudes de minimis concedides a l'empresa sol·licitant (amb subjecció al Reglament (UE) 1408/2013, de la Comissió, o al Reglament (UE) 1407/2013, de la Comissió), inclosos els costos per als quals se sol·licita suport, durant els dos exercicis fiscals anteriors i durant l'exercici fiscal en curs, amb la indicació de l'import, l'organisme, la data de concessió i el règim d'ajudes en què s'empara, o, si és el cas, declaració responsable de no haver rebut cap ajuda de minimis. (Esta declaració s'ha de presentar segons el model normalitzat denominat «Declaració d'ajudes de minimis», disponible en el tràmit telemàtic).  
j) Document que acredite que l'empresa disposa d'un pla d'igualtat registrat davant de l'autoritat laboral, de conformitat amb el que disposa el Reial decret 901/2020, de 13 d'octubre, i la base 5.7 de les bases reguladores, siga quin siga el nombre de persones treballadores de l'empresa.  
k) Annex II a la sol·licitud de subvenció, denominat RELAJOLA - Relació de persones treballadores que participen en el pla de reducció de jornada i increment de la productivitat, segons el model normalitzat disponible en el tràmit telemàtic.  
l) Còpia íntegra del contracte inicial de treball (indefinit i a temps complet) i, si és el cas, de les posteriors modificacions d'este contracte, de les persones treballadores adscrites al pla.  
m) Informe de treballadors en alta (ITA), actualitzat en la data de publicació de la present convocatòria.  
2. L'òrgan instructor (la Subdirecció General de Relacions Laborals) podrà, així mateix, recaptar en qualsevol moment la documentació original o complementària que considere necessària per a acreditar millor l'exacte compliment de les condicions exigides en les bases reguladores.  
  
  
Nové. Termini de presentació de sol·licituds  
El termini de presentació de sol·licituds serà des de l'1/2/2024 fins al 17.02.2024, els dos dies inclosos. Només seran admeses les sol·licituds que hagen sigut gravades en el registre electrònic de la Generalitat fins a les 23:59.59 hores de l'últim dia del termini de presentació (hora oficial peninsular espanyola).  
  
Desé. Criteris de valoració de les sol·licituds  
1. Les sol·licituds s'avaluaran d'acord amb els criteris de valoració que s'assenyalen en l'apartat 4 de la base 10 de les bases reguladores.  
  
2. En cas d'empat de puntuació, el criteri per al desempat serà la data d'entrada de la sol·licitud de subvenció. En cas de no presentar la sol·licitud amb la documentació completa, es considerarà com a moment de presentació de la sol·licitud aquell en què s'haja aportat íntegrament la documentació exigida en la present convocatòria, ja siga a través de les aportacions voluntàries de documentació realitzades per les entitats sol·licitants, o mitjançant l'esmena efectuada per estes després del requeriment formulat per l'òrgan instructor d'estes ajudes.  
  
  
Onzé. Òrgan col·legiat per a la valoració de les sol·licituds  
De conformitat amb el que establix la base 10 de les bases reguladores, en la Direcció General de Treball, Benestar i Seguretat Laboral (actual Direcció General de Treball, Cooperativisme i Seguretat Laboral), es constituirà un òrgan col·legiat integrat per la persona titular de la Subdirecció General de Relacions Laborals o la persona que es designe per a la seua substitució, que la presidirà; dos vocals i una persona que exercisca les funcions de secretaria, amb veu, però sense vot. Els que actuaran de vocals i el/la secretari/ària seran designats per la persona titular de la direcció general.  
L'òrgan col·legiat aplicarà els criteris de valoració de les sol·licituds que complisquen els requisits, segons establix el punt 4 de l'esmentada base 10.  
Finalitzada la valoració, de conformitat amb la base 11 de les bases reguladores, l'òrgan col·legiat formularà la proposta de concessió, que elevarà a l'òrgan competent per a resoldre, juntament amb el seu informe d'avaluació de les sol·licituds.  
  
Dotzé. Resolució de concessió  
1. La competència per a conéixer i resoldre sobre les sol·licituds presentades correspon a la persona titular de la direcció general competent en matèria de treball.  
2. La resolució haurà de ser dictada de manera expressa i notificada en el termini màxim de sis mesos comptats a partir de l'endemà de la data de publicació de la present convocatòria. Transcorregut este termini sense que haja sigut notificada la resolució, la sol·licitud podrà entendre's desestimada, sense perjudici que este termini puga ser ampliat excepcionalment, de conformitat amb el que disposa l'LPACAP.  
  
3. La resolució acordarà, de forma motivada, la concessió de la subvenció, la seua desestimació o la no concessió per falta de crèdit disponible, el desistiment, la renúncia al dret o la impossibilitat material sobrevinguda.  
4. En cas de concessió de la subvenció, la resolució fixarà expressament la quantia de la subvenció, la forma d'abonament i la resta de circumstàncies exigibles per a cobrar-la, els recursos i qualssevol altres condicions, obligacions i determinacions accessòries a les quals haja de subjectar-se l'entitat beneficiària.  
5. Les resolucions de concessió o denegació de les ajudes esgotaran la via administrativa i, contra estes, podran interposar-se els recursos que establisca la mateixa resolució de concessió, d'acord amb el que establix la Llei 39/2015, d'1 d'octubre, del procediment administratiu comú de les administracions públiques, i la Llei 29/1998, de 13 de juliol, reguladora de la jurisdicció contenciosa administrativa.  
6. Tota alteració de les condicions que s'han tingut en compte per a la concessió de la subvenció i, en tot cas, l'obtenció concurrent de subvencions i ajudes atorgades per altres administracions o ens públics o privats, nacionals o internacionals, podrà donar lloc a la modificació de la resolució de concessió, d'acord amb el que establix l'article 19.4 de l'LGS.  
7. La resolució de concessió es notificarà a les empreses interessades en els termes que preveu la legislació vigent en matèria del procediment administratiu comú.  
8. La resolució de concessió o desestimació de les subvencions es publicarà en el Diari Oficial de la Generalitat Valenciana (DOGV) i en la pàgina web de la Conselleria d'Educació, Universitats i Ocupació, Àrea Treball, en l'enllaç corresponent a la resolució d'ajudes, tal com establix la legislació bàsica de procediment administratiu, així com en compliment del que s'estableix en la LGS, sobre publicitat de subvencions concedides.  
  
Tretzé. Justificació de l'ajuda  
De conformitat amb el que establix la base 15 de les bases reguladores, la justificació de l'ajuda s'haurà d'efectuar dins dels quinze dies següents a la finalització del termini d'un any des de la data de concessió de l'ajuda recollida en la present convocatòria i en la forma determinada en la base esmentada.  
D'acord amb el que preveu l'article 72 del Reglament de l'LGS (aprovat mitjançant el Reial decret 887/2006, de 21 de juliol), i tenint en compte l'objecte i la naturalesa de la subvenció instrumentada a través de la present subvenció, l'aplicació del seu import serà justificada per l'entitat beneficiària mitjançant la presentació del compte justificatiu. - L'empresa beneficiària ha de presentar una memòria d'actuació justificativa del compliment de les condicions imposades en la resolució de concessió de la subvenció, amb la indicació de les activitats realitzades i dels resultats obtinguts, les actuacions, les persones treballadores que s'han beneficiat de la reducció de la jornada laboral, la incidència en l'increment de la productivitat de l'empresa, així com la plantilla de persones treballadores de l'empresa en el moment de la concessió de l'ajuda i en el moment de la justificació d'esta, per a la qual cosa han de presentar els documents justificatius que acrediten el compliment del que s'ha indicat en la memòria d'actuació esmentada.  
  
Catorzé. Pagament de la subvenció i règim de garanties  
1. L'abonament de la subvenció s'efectuarà a les empreses beneficiàries d'acord amb el que establix el punt 1 de la base 13 de les bases reguladores.  
2. Quant al règim de garanties, cal ajustar-se al que disposa la base 14 de les bases reguladores.  
  
Quinzé. Reintegrament de la subvenció  
1. D'acord amb el que establix la base 17 de les bases reguladores, comportaran l'obligació de reintegrar, totalment o parcialment, les quantitats percebudes anualment, així com l'exigència de l'interés de demora des de la data del pagament de la subvenció fins que s'acorde la procedència del reintegrament d'esta, els casos que preveu l'article 37 de la Llei 38/2003. En particular, serà procedent el reintegrament total de l'ajuda en els supòsits següents:  
a) Quan l'empresa incomplisca el compromís de reducció mínima del 20 % de la jornada en còmput setmanal durant l'any de vigència d'este, si la seua jornada ordinària de treball era prèviament de 40 hores setmanals.  
b) Quan l'empresa incomplisca el compromís de reducció de la jornada a 32 hores setmanals, si la seua jornada ordinària de treball era prèviament inferior a 40 hores setmanals.  
c) Quan en la fase de justificació de l'ajuda l'informe de l'IVACE advertisca que l'empresa no ha acreditat l'increment o la millora de la productivitat en esta.  
2. El procediment de reintegrament s'iniciarà per la direcció general competent en matèria de treball i seguirà les disposicions generals que establix l'LPACAP, amb les especialitats que conté l'article 172 de l'LHPS.  
  
Setzé. Mitjà de notificació  
Les resolucions i els actes de tràmit es notificaran electrònicament en els termes que establix la normativa de procediment administratiu comú.  
  
Desseté. Sobre transparència i protecció de dades de caràcter personal  
1. Les empreses beneficiàries de la subvenció, en aplicació de l'article 3 de la Llei 19/2013, de 9 de desembre, de transparència, accés a la informació pública i bon govern, de l'article 4 de la Llei 1/2022, de 13 d'abril, de transparència i bon govern de la Comunitat Valenciana, i de l'article 3 del Decret 105/2017, de 28 de juliol, del Consell, pel qual es desplega la Llei 2/2015, de 2 d'abril (DOGV 8118, 01.09.2017), hauran de complir les obligacions següents en matèria de publicitat activa, sense perjudici de les obligacions que establix l'article 14 de l'LGS i la resta de legislació aplicable:  
a) Les entitats que perceben durant el període d'un any ajudes o subvencions públiques en una quantia superior a 50.000 euros o quan, almenys, el 40 % del total dels seus ingressos anuals tinguen caràcter d'ajuda o subvenció pública, sempre que aconseguisquen com a mínim la quantitat de 5.000 euros, hauran de complir les obligacions de publicitat activa que recull el capítol II del títol I de la Llei 19/2013, de 9 de desembre.  
b) Sense perjudici d'això, en el cas de percebre, durant el període d'un any, ajudes o subvencions de l'Administració autonòmica o de qualsevol altra entitat enumerada en l'article 3 de la Llei 1/2022, de 13 d'abril, per un import superior a 10.000 euros, hauran de donar-ne la publicitat adequada, amb la indicació, almenys, de l'entitat pública concedent, l'import rebut i el programa, l'activitat, la inversió o l'actuació subvencionats.  
2. La difusió de la informació que establix esta base s'ha de dur a terme a través de la pàgina web de l'entitat, o bé a través de la plataforma TEP - Transparència Entitats Privades, de GVA Oberta, a la qual es pot accedir en https://gvaoberta.gva.es/va/tep.  
3. La participació en la present convocatòria comportarà el tractament de dades de caràcter personal de les persones sol·licitants per part de la Conselleria d'Educació, Universitats i Ocupació.  
3.1. Responsable del tractament: la Conselleria d'Educació, Universitats i Ocupació.  
3.2. Finalitat del tractament i tractaments afectats: atendre la sol·licitud presentada conforme al que establix la convocatòria; les bases reguladores; l'LGS, i la seua normativa de desplegament, i, supletòriament, l'LPACAP (vegeu el Registre d'activitats del tractament).  
  
3.3. Origen de les dades: les dades personals recollides procedixen de les sol·licituds presentades per la persona interessada o el seu representant.  
3.4. Registre d'activitats de tractament:  
http://www.indi.gva.es/documents/067334944/980073029/RATGEN004.pdf  
3.5. Drets de les persones sol·licitants.  
a) Drets de les persones interessades.  
Les persones interessades tenen dret a sol·licitar l'accés a les seues dades personals, la rectificació o supressió d'estes, la limitació del seu tractament o a oposar-se a este. Per a exercir els drets, haurà de presentar un escrit davant de la Sotssecretaria de la Conselleria d'Educació, Universitats i Ocupació.  
Haurà d'especificar quin d'estos drets sol·licita que li siga satisfet i, si no autoritza l'obtenció de dades d'identitat de la persona sol·licitant o, si és el cas, de la persona que la represente legalment, haurà d'aportar la corresponent documentació acreditativa de la identitat i representació. També podrà exercir els seus drets de manera telemàtica a través de l'enllaç següent:   
https://www.gva.es/va/inicio/procedimientos'id\_proc=G19970  
b) Reclamació davant de l'Agència Espanyola de Protecció de Dades.  
Si les persones interessades entenen que s'han vist perjudicades pel tractament o en l'exercici dels seus drets, poden presentar una reclamació davant de l'Agència Espanyola de Protecció de Dades a través de la seu electrònica accessible a través de la pàgina web:   
https://www.aepd.es/  
3.6. Delegat o delegada de Protecció de Dades:  
En tot cas, les persones sol·licitants podran contactar amb el delegat o delegada de Protecció de Dades de la Generalitat Valenciana a través de:  
Adreça electrònica: ozf@kii.sd  
Adreça postal: passeig de l'Albereda, 16 - 46507 València  
3.7. Més informació de protecció de dades:  
https://www.gva.es/downloads/publicados/PR/TEXTO\_INFORMACION\_ADICIONAL.pdf  
  
Dihuité. Verificació telemàtica de dades  
1. D'acord amb el que establix la disposició addicional huitena de la Llei orgànica 3/2018, de 5 de desembre, de protecció de dades personals i garantia dels drets digitals, i l'article 4 de la Llei 40/2015, d'1 d'octubre, de règim jurídic del sector públic, l'òrgan gestor podrà verificar les dades manifestades per les persones interessades amb la finalitat de comprovar-ne l'exactitud.  
  
2. La potestat de verificació inclou verificar la identitat de la persona sol·licitant o, si és el cas, del representant legal, i consultar les dades següents, que consten en la Base de dades nacional de subvencions (BDNS): les subvencions i les ajudes que se li han concedit, incloent-hi aquelles a les quals s'aplica la regla de minimis, i que la persona sol·licitant no està inhabilitada per a percebre subvencions.  
Denové. Recursos  
Contra la present resolució, que esgota la via administrativa, podrà interposar-se un recurs de reposició davant del mateix òrgan en el termini d'un mes a comptar des de l'endemà del dia en què tinga lloc la publicació, de conformitat amb el que establixen els articles 123 i 124 de l'LPACAP, o bé directament un recurs contenciós administratiu en el termini de dos mesos, comptats des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveuen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que es puga interposar qualsevol altre recurs dels previstos en la vigent legislació.  
  
  
València, 29 de desembre de 2023.- El director general de Treball, Cooperativisme i Seguretat Laboral: Andrés Lluch Figueres.